open-index/open-wikipedia-markdown huggingface dataset:
Terje Gilje

**Terje Walter Gilje** er en norsk politiker og næringslivsmann fra Bergen.  Gilje var konsernsjef i Bergen og Omegn Boligbyggelag (BOB) i 15 år, frem til september 2019. Tidligere har Gilje blant annet hatt ansvar for Telenors utbygging på Kokstad i Bergen. 

Han representerte Kristelig Folkeparti i Bergen bystyre 2007-2011 (finanskomiteen) som fast møtende representant for byråd Lisbeth Iversen.

## Referanser
Jan Sverre Stray

**Jan Sverre Stray** (født 14. mai 1954) er en norsk politiker fra Bergen. Han ble høsten 2007 innvalgt som representant for Kristelig Folkeparti i Bergen bystyre (kultur og næringskomiteen). Stray var tidligere leder for Åsane KrF. I 2010 meldte han overgang til Høyre og ble gjenvalgt til bystyret på Høyres liste ved kommunevalget i 2011 (medlem av helse- og sosialkomiteen).

## Referanser
Trygve Birkeland

**Trygve Birkeland** (født 1961) er en norsk politiker fra Kristelig Folkeparti. 

Han kom inn i Bergen bystyre som vara i 1987, og som fast medlem i 1991. Fra 1999–2007 var han medlem av bystyrets finanskomite. Fra 2007 til 2009 satt han i bystyrets helse- og sosialkomite, og fra høsten 2009 til oktober 2011 var han kommunalråd, nestleder i bystyrets byutviklingskomite, og gruppeleder for KrFs bystyregruppe. Fra 2011-15 var han nestgruppeleder. Birkeland er gruppeleder for bystyregruppen til Bergen KrF fra 2015, og medlem i arbeidsutvalget i finanskomiteen.

Birkeland var hovedpastor for pinsemenigheten Sion i Blomsterdalen i årene 1996–2024.

## Referanser


## Eksterne lenker
* Bergen KrF
* Hordaland KrF 
* Sion Blomsterdalen
Gi et lite vink

***Gi et lite vink*** er en barnelek. Den som «har den» skal først telle til for eksempel ti, mens de andre gjemmer seg. Deretter skal den som «har den» lete etter de andre. Når han ser noen, skal han si «jeg har sett deg X», og da må denne personen gå til et på forhånd bestemt sted. For å bli fri igjen, må noen av de som fremdeles er fri, «gi et lite vink» til den fangede. Når alle er fanget, er leken slutt.

Alder og opphavssted til *Gi et lite vink* er ikke kjent.

## Referanser
Oline

**Oline** er et dansk og norsk kvinnenavn dannet av mannsnavet Ole, en kortform av Olaf, ved å legge til endelsen -ine. Navnet har opprinnelse i de urnordiske ordene *anu*, «ane», og *laiba<small>R</small>*, «etterkommer».

## Utbredelse
Navnet *Oline* var vanlig i Norge fra 1850- til 1910-årene og hadde en popularitetstopp med 1,3 % i 1882. Navnet ble igjen populært fra 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Kari Oline Øverseth (f 1960), norsk bildekunstner
* Mari Oline Giske Stendebakken (f 1979), norsk arkitekt

## Referanser


## Eksterne lenker
*
World Zionist Organization

**World Zionist Organization** (hebraisk ההסתדרות הציונית העולמית), eller **WZO**, ble grunnlagt i 1897 under navnet *Zionist Organization*, *ZO*, ved den første Sionistkongressen, som ble holdt den 29. august til 31. august i Basel, Sveits. ZO fungerte som en paraplyorganisasjon for sionistbevegelsen, som fremmet forslaget om å opprette en jødisk stat, Israel, i området som da var kjent som Palestina. Theodor Herzl, som sammen Max Nordau organiserte den første kongressen, skrev senere i sin dagbok: 
Da staten Israel ble opprettet 51 år senere, 14. mai 1948, var jødene godt forberedt på grunn av ZO, og hadde organisert en statlig administrasjon. I to perioder, 1920&ndash;31 og 1935&ndash;1946, var Chaim Weizmann den ledende personen, og styrket sionismen i Europa. I 1960 skiftet organisasjonen navn til det nåværende, *World Zionist Organization*.

Medlemskapet er åpent for alle jøder. WZO arrangerer Sionistkongressene, som ble holdt jevnlig fra 1897. Frem til 1946 ble de holdt annenhvert år i en europeisk storby, men de siste årene har interessen sunket noe.

## Presidenter for World Zionist Organization

* Theodor Herzl (1897&ndash;1904)
* David Wolffsohn (1905&ndash;1911)
* Otto Warburg (1911&ndash;1921)
* Chaim Weizmann (Første gang) (1921&ndash;1931)
* Nahum Sokolow (1931&ndash;1935)
* Chaim Weizmann (Andre gang) (1935&ndash;1946)
* David Ben-Gurion (fungerende) (1946&ndash;1956)
* Nahum Goldmann (1956&ndash;1968)
* Ehud Avriel: (1968–1972)
* Tova Dorfman: (2023–)

## Referanser


## Eksterne lenker
* The Zionist Century:  Zionist Congresses (Jewish Agency)
Forskrift om internkontroll for å oppfylle næringsmiddellovgivningen

**Forskrift om internkontroll for å oppfylle næringsmiddellovgivningen**  er utarbeidet for å legge til rette for at matloven blir fulgt. Forskriften pålegger bedrifter som lager mat å utarbeide et system for internkontroll, som skal sørge for at alt som blir gjort i bedriftene planlegges, organiseres, utføres og vedlikeholdes i samsvar med krav som er fastsatt i næringsmiddellovgivningen.

## Eksterne lenker
* Forskriften (Lovdata)
Antisionisme

**Antisionisme** er en negativ holdning til sionisme. Definisjonen er sammensatt, men innebærer opposisjon mot en form for jødisk nasjonalisme som hevder at det jødiske folk utgjør en etnisk/nasjonal gruppe med rett til hele eller deler av det historiske landskapet Palestina med hovedvekt på Jerusalem, definert som Israels land. Opprinnelig var det motstand mot de politiske anstrengelsene for å opprette en spesiell jødisk nasjonalstat. Etter staten Israels opprettelse i 1948, fikk det uttrykk som en motstand mot denne staten eller dens karakter som en *nasjonalstat* for jøder (i motsetning til f.eks. en felles stat for jøder og palestinere som bor i området). En ny form for antisionistisme vokste fram etter Seksdagerskrigen i 1967. 

Da den moderne sionismen vokste frem i slutten av det 19. århundret ble den i begynnelsen møtt med stor motstand fra mange sider innenfor jødedommen i Europa. Antisionisme på 1800-tallet og første del av 1900-tallet var assosiert med progressive, liberale, venstreorienterte og assimilerte miljøer blant jøder i Europa, som gjerne oppfattet sionismen som en bakstreversk, sjåvinistisk og fundamentalistisk ideologi. Antisionisme var før Midtøsten-konflikten dermed en ideologi som hovedsakelig hadde oppslutning blant mange jøder. 

Det 20. århundrets utvikling med pogromer i Russland tidlig i århundret og senere de nazistiske jødeforfølgelsene og dannelsen av staten Israel har ført til at sionisme fikk stadig mer støtte fra jødisk hold. Samtidig har antisionisme blitt en ideologi som har størst oppslutning blant ikke-jøder, spesielt i arabiske land og andre muslimske land der antisionisme ofte har vært offisiell politikk og konsensusholdning blant befolkningen. 

Noen av nåtidens antisionister krever at Israel skal opphøre å eksistere som jødisk stat til fordel for en multietnisk/multireligiøs stat, eller en annen modell. Ettersom flere jøder i de senere årene er blitt motstandere av israelske bosetninger, har også flere jøder nå sluttet seg til bevegelsen.

Ifølge antisemittismeforskeren Wolfgang Benz kan antisemittisme i en av sine fire former opptre maskert som antisionisme. Han mener den dels kan skjule seg bak legitim politisk kritikk, dels blandet med globaliserings- og kapitalismekritikk på den politiske venstresida og dels i den islamske verden.

## Referanser


## Eksterne lenker
* 
* Den offisielle nettsiden 'Yalkut Hishbati Etchem'https://www.yhe.center/, av Rabbi Aviad Neiger, som fredelig underviser og handler mot sionismen
Harald Rydland

**Harald Rydland** (født 10. april 1962) er en norsk politiker fra Kristelig Folkeparti. Han var ordfører i Fitjar kommune i Hordaland fra 2007 til 2011 og igjen fra 2019 til 2023. 

## Referanser
Astrid Aarhus Byrknes

**Astrid Aarhus Byrknes** (født 9. april 1963) er en norsk politiker fra Kristelig Folkeparti. Ved Stortingsvalget 2021 står hun på 2. plass på stortingslisten til Kristelig Folkeparti i Hordaland.

Fra 2019 er hun gruppeleder for KrF i kommunestyret i Alver kommune. Hun jobber som samfunnskontakt og rådgiver i Haraldsplass Diakonale Stiftelse. 

Hun var i tre perioder ordfører i Lindås kommune. Tidligere var hun ordfører i periodene 2007–2011 og 2011–2015, og ble valgt til sin tredje periode da kommunestyret konstituerte seg etter valget høsten 2015. 

I 2013 ble hun valgt til vararepresentant til Stortinget, og møtte i 2014 som vara for Knut Arild Hareide som var i farspermisjon.

Før hun ble ordfører, var hun leder for et sykehjem i Bergen.
## Referanser


## Eksterne lenker
* 
* Kvardagstankar – blogg
Sovekutlinger

* *[[Belobranchus]]*
* *[[Bostrychus]]*
* *[[Bunaka]]*
* *[[Butis]]*
* *[[Calumia]]*
* *[[Dormitator]]*
* *[[Eleotris]]*
* *[[Erotelis]]*
* *[[Gobiomorphus]]*
* *[[Gobiomorus]]*
* *[[Grahamichthys]]*
* *[[Guavina]]*
* *[[Hemieleotris]]*
* *[[Hypseleotris]]*
* *[[Incara]]*
* *[[Kimberleyeleotris]]*
* *[[Kribia]]*
* *[[Leptophilypnus]]*
* *[[Microphilypnus]]*
* *[[Milyeringa]]*
* *[[Mogumda]]*
* *[[Odonteleotris]]*
* *[[Ophieleotris]]*
* *[[Ophiocara]]*
* *[[Oxyeleotris]]*
* *[[Parviparma]]*
* *[[Philypnodon]]*
* *[[Philypnus]]*
* *[[Pogoneleotris]]*
* *[[Prionobutis]]*
* *[[Ratsirakia]]*
* *[[Tateurndina]]*
* *[[Thalasseleotris]]*
* *[[Typhleotris]]*

**Sovekutlinger** (Eleotridae) er en gruppe kutlingfisker med omtrent 35 slekter og 150 arter.

De finnes i hav, brakk- og ferskvann. Gruppen er utbredt i tropiske og subtropiske strøk over hele verden. Noen steder, som New Zealand og østlige USA, finnes de også i tempererte områder. Elotridae er en viktig del av ferskvannsfaunaen i Australia, Ny-Guinea, New Zealand, Hawaii og på øyene i det indopasifiske området. 

Gruppen fordeles på to underfamilier, som ofte oppfattes som egne familier. Butinae med 13 slekter er utbredt i estuarier og ferskvann i det indopasifiske området og Vest-Afrika. Eleotrinae med 22 slekter er kosmopolitisk utbredt i ferskvann og mangrovesumper.

Bukfinnene er aldri vokst sammen til en sugeskål. Munnen er underbitt eller terminal, men er aldri overbitt. Skjellene er cycloide eller ctenoide. Sidelinjeorgan mangler. De er som regel små, 30–100 mm. *[[Oxyeleotris marmorata]]* fra Sørøst-Asia blir 66 cm og er kanskje den største av alle kutlingfisker.

Mange av artene er fargerike og holdes i akvarium. Eggene festes til bunnen eller vegetasjon. Ungene til de fleste artene driver med strømmen ned til brakkvann. Når fiskene blir voksne, vandrer de opp i ferskvann for å fullføre livssyklusen. De fleste artene er knyttet til bunnen, men mange har godt utviklet svømmeblære. Navnet «sovekutlinger» viser til at ofte ligger stille på bunnen. Alle arter er predatorer som eter insekter, krepsdyr og små fisker.

## Utvalgte arter
* *[[Hypseleotris barrawayi]]*

## Kilder
*
*

## Eksterne lenker
*
Marit A. Aase

**Marit Aksnes Aase** (født 21. juni 1947) er en norsk politiker fra Kristelig Folkeparti. Hun var ordfører i Samnanger kommune i Hordaland fra 1999 til 2015.

Av yrke var Marit Aksnes Aase avdelingsleder ved det lokale sykehjemmet i Samnanger. 

## Referanser
Lene

**Lene** er et kvinnenavn dannet som kortform av navn som slutter på -lene, som Helene, Malene, Marlene og Madelene.

## Utbredelse
Tabellen nedenfor gir en detaljert oversikt over populariteten til fornavnet Lene i noen av de landene hvor statistikk er tilgjengelig.

Lene var et populært navn på jentebarn i Norge på 1970- og 1980-tallet.

## Kjente personer med navnet
Personene i listen er ordnet kronologisk etter fødselsår.
* Ingrid Lene Langedok (f 1956), norsk bildekunstner
* Lene Jenssen (f 1957), norsk svømmer
* Lene Nystrøm (f 1973) *Aqua Lene*, sanger og musiker.
* Lene Ask (f 1974), norsk fotograf, tegner og tegneserieskaper
* Lene Marlin (f 1980), norsk pop-musiker og låtskriver
* Lene Alexandra Øien (f 1981), norsk artist
* Lene Mykjåland (f. 1987), norsk fotballspiller.

## Referanser


## Eksterne lenker
*
Memelland

**Memelland** (litauisk *Klaipėdos kraštas*, tysk *Memelland* eller *Memelgebiet*; fransk *Territoire de Memel*) var et område definert av Versaillestraktaten i 1920 da det ble lagt inn under administrasjon av Ambassadørrådet. Memelland ble sammen med Saar og Danzig underlagt Folkeforbundets kontroll og folket i disse regionene kunne stemme over om de fortsatt skulle være en del av Tyskland i en folkeavstemning. Bortsett fra i Saar ble det imidlertid ikke avholdt slike folkeavstemninger. 

Det opprinnelige området til de baltiske folkegruppene kurlendere og skalvere ble erobret rundt 1252 av Den tyske ridderorden, som bygde Memelburg og byen Memel (i dag Klaipėda). I 1422 ble det trukket en grense mellom Preussen og Litauen under Melnotraktaten. Denne grensen eksisterte fram til 1918.

Etter Sovjetunionens sammenbrudd i 1991 har området vært en del av Litauen og Klaipėda fylke og Tauragė fylke.

## Mellomkrigstiden og andre verdenskrig
Det da vesentlig etnisk tyske Memelland (andre etniske grupper var *prøyssiske litauere* og *memellendinger*) i området mellom elven og byen ble okkupert av Litauen i «Klaipėdaopprøret» i 1923. 

Jacob Robinson var juridisk rådgiver for Litauens utenriksdepartement fra 1931 blant annet i form av en utredning om det omstridte Memelland. I 1932 reiste Robinson og utenriksminister Dovas Zaunius til Folkeforbundet i Geneve der Zaunius skulle svare på anklagene mot Litauen angående Memelland. Saken ble ikke løst i Geneve og derfor overført til Den faste domstol for mellomfolkelig rettspleie i Haag hvor Robinson var til stede som juridisk rådgiver. Litauen vant frem i Haag. Robinson publiserte sin juridiske utredning om Memel-saken i 1934. 

Området ble annektert av Tyskland 22. mars 1939. Etter den tyske overtakelsen ga gauleiter Erich Koch ordre om at alle jødiske innbyggere måtte forlate byen innen 14 dager. Omkring 9000 jøder flyktet til Litauen og der de to år senere ble innhentet ved den tyske invasjonen av Sovjetunionen. Litauen var annektert av Sovjetunionen som følge av Molotov-Ribbentrop-avtalen. Tyske styrker krysset delelinjen mellom Memelland og de øvrige Litauen 22. juni 1941 ved invasjonen av Sovjetunionen. De første massakrene på jøder skjedde i Gargždai (litt øst for Klaipėda) da tyske styrker og politi henrettet 201 mennesker to dager etter invasjonen. Politi fra Memel deltok i massakrene som innledet Holocaust i Litauen. Det er ikke påvist noen skriftlige ordrer om å drepe alle jødene i de erobrede områdene i øst før Barbarossa ble satt i gang.

Området ble okkupert i 1945 og annektert av Sovjetunionen i ble en del av Litauiske SSR.

## Tidslinje

## Referanser




## Eksterne lenker
* Joachim Tauber: Das Memelgebiet (1919–1944) in der deutschen und litauischen Historiographie nach 1945 https://web.archive.org/web/20080422185231/http://www.ikgn.de/zeitschrift_nordost-archiv.volltext.54.htm
* Lokal bok om Memelland
* STATUT DU TERRITOIRE DE MEMEL
* Kart over språk i Aust-Preussen i 1900 (større)
*
Hertugdømmet Preussen

**Hertugdømmet Preussen** var et sekulært hertugdømme som ble opprettet den 10. april 1525. Hertugdømmet oppstod i sammenheng med reformasjonen, etter den andre freden ved Thorn i 1466, og var en konsekvens av oppløsningen av De tyske riddernes ordensstat. Hertugdømmet gikk i 1618 til Georg Wilhelm av Huset Hohenzollern som var markgreve av Markgrevskapet Brandenburg, etter tidligere å ha vært en semi-suveren polsk vasallstat. De to statene inngikk dermed en personalunion. I 1701 ble de to statene offisielt sammenslått under den nyopprettede prøyssiske kronen. Det tidligere hertugdømmet Preussen fikk navnet Øst-Preussen. 

På 1600-tallet var området også kjent som **Brandenburgisches Preußen**. I løpet av den andre polske krigen ble hertugdømmet Polen invadert av Sverige og Gustav II Adolf. 

Etter freden i Westfalen i 1648 ble hertugdømmet gitt tilbake til Hohenzollerne av Brandenburg i bytte mot besittelser i Pommern.

## Referanser


## Eksterne lenker
*
Berte

**Berte** og **Berthe** er kvinnenavn med to mulige opprinnelser. Det kan være:
* en kortform av Birgitta, som har opprinnelse i det keltiske navnet *Brighid* dannet av *briganti*, «høy, mektig», eller *brigh*, «styrke, kraft».
* et fransk kvinnenavn dannet av mannsnavnet Bert, som har opprinnelse i gammelhøytyske *berath*, «lys, skinnende».

## Utbredelse
*Berte* og *Berthe* var populære navn på jentebarn i Norge på 1700-tallet og 1800-tallet. 

*Berthe* hadde en popularitetstopp med 0,9 % i 1700, mens *Berte* toppet med 0,4 % i 1850. Navnene er i dag lite utbredt i Norge.

*Berthe* er i dag et vanlig navn i Mali og Kamerun.

|}

## Kjente personer med navnet
Personene i listen er ordnet kronologisk etter fødselsår.
* Berthe Morisot (1841–1895), fransk impresjonistisk maler
* Berthe Sylva (ca. 1886–1941), fransk sanger
* Berte Rommetveit (f 1977), norsk skuespiller og sanger

## Navnedag
*Berte* hadde fram til 2025 norsk navnedag 31. august. Fra 2025 har *[[Aria]]*, *[[Ariana]]* og *[[Ariel]]* norsk navnedag denne datoen.

## Referanser


## Eksterne lenker
*
Ragnar Horn

**Ragnar Horn** (født 10. april 1913, død 24. januar 2002) var en norsk politiker fra Kristelig Folkeparti. Han var KrFUs første leder (1946–1948). Horn var også 2. vararepresentant til Stortinget for Oslo i perioden 1958&ndash;1961. Fra 1980 til 1985 var Horn varamedlem i styret for Det norske komponistfond.

## Referanser


## Eksterne lenker
*
Daniel William Bones

**Daniel William Bones** (født 27. januar 1983 i Gjerdrum i Norge som **Daniel Olsen**) er en norsk regissør og produsent.

Bones er utdannet ved London Film Academy i London og har laget en rekke kortfilmer og musikkvideoer. Han er mest kjent for Gothminister-videoen «Darkside».

## Filmografi

### Regissør
# Gothminister – Freak (NOR) (2009)
# Susperia – Character Flaw (NOR) (2009)
# Gothminister – Darkside (NOR) (2008)
# Where Angels Fall Interview (NOR)(2008)
# Where Angels Fall – Female Stigma (NOR) (2007) 
# The Hunter (NOR) (2003) 
# The Boys On Tour (NOR) (2001)

### Produsent
# Alien Vs Predator: Redemption (US) (2010)
# "Børre" (NOR) (2010)
# Gothminister – Freak (NOR) (2009)
# Karin Park – Ashes (NOR) (2009)
# Susperia – Character Flaw (NOR) (2009)
# Spice it up (US) (2009)
# Gothminister – Darkside (NOR) (2008)
# Where Angels Fall Interview (NOR) (2008)
# Gone Fishing (UK) (2008) 
# Female Stigma (NOR) (2007) 
# Cocaine Boogie (UK) (2005) 
# The Hunter (NOR) (2003)

### Klipping
# Spatter demo teaser (NOR) (2008)
# Åndenes Makt (NOR) (2007) 
# SexSkolen (NOR) (2007) 
# 6 på gaten (NOR) (2007) 
# Cocaine Boogie (UK) (2005)

### Assisterende regissør
# 2 Minute Rush (UK) (2005) 
# Cocaine Boogie (UK) (2005)

### Kameraoperatør
# Spatter demo teaser (NOR) (2008)
# Larks in the studio (UK) (2008)
# Åndenes Makt (NOR) (2007) 
# SexSkolen (NOR) (2007) 
# 6 på gaten (NOR) (2007) 
# Overture to Violence (UK) (2005) 
# Breaking Point (UK) (2005) 
# 2 Minute Rush (UK) (2005) 
# The Hunter (NOR) (2003) 
# The Boys On Tour (NOR) (2001)

### Skuespiller
# Female Stigma (NOR) (2007)
# 6 på gata (NOR) (2007)
# 48 Hours (NOR) (2006)
# Overture to Violence (UK) (2005)
# Cocaine Boogie (UK) (2005)
# Project "Rik" (NOR) (2003)
# The Hunter (NOR) (2003)
# The Boys on Tour (NOR) (2001)

## Eksterne lenker
* 
*  Trailer fra ''Gone Fishing''
Carl Gustaf Pilo

**Carl Gustaf Pilo** (født 5. mars 1711 i Södermanland, død 2. mars 1793 i Stockholm) var en svensk maler. Pilo studerte først under maleren Crisman i Stockholm. Etter noen år i Stockholm reiste han til Wien i 1734 og oppholdt seg der i to år. Deretter vendte han tilbake til Sverige, slo seg ned i Skåne og malte en del for den skånske adel.

I 1741 bosatte han seg i København hvor han fikk en stilling som tegnelærer for landkadettene og etter noen år også for kronprins Christian VII.

Pilo malte mest portretter og i perioden 1748 til 1770 malte han en mengde portretter av de danske kongelige og hoffet.

Han ble utnevnt til professor ved Kunstakademiet og overtok som direktør etter J.F.J. Saly i 1771.

Etter uoverensstemmelser med hoffet forlot han Danmark i 1772 og bosatte seg i Stockholm hvor han i 1778 ble direktør for kunstakademiet. Carl Gustaf Pilo var sønn av maler Olof Pilo, 1668-1753, og bror til Jøns Pilo, 1707-ukjent.

## Se også
* «Gustav III:s kröning i Storkyrkan»

## Referanser


## Eksterne lenker
* Pilos biografi i Dansk biografisk leksikon (dansk)
* Konstnärslexikonet Amanda om Pilo
Yugurer

**Yugurer** (egentlig *Sarı Yoğur* «gule uighurer» 裕固族, *Yùgùzú*) er navnet på en av de minste av de 55 offisielt anerkjente etniske minoriteter i Folkerepublikken Kina. Ifølge folketellingen i 2000 utgjør de 13&nbsp;719 personer. De lever først og fremst i det autonome fylket Sunan Yugur (肃南裕固族自治县), som ligger under Zhangye i provinsen Gansu.

Det tales tre språk blant yugurene. Om lag en tredel av dem taler østyugurisk, også kalt *engger*. Dette er et mongolsk språk). En tredjedel taler vestyugurisk, også kalt *yohur*. Det er et tyrkisk språk). Den siste tredjeparten taler kinesisk, som også er kommunikasjonsspråket mellom øst- og vestyugurene, ettersom de færreste av dem behersker begge de språkene. Høyere lamaer og enkelte dannede yugur behersker i tillegg tibetansk.

Vestyugurene er for det meste buddhister, men ellers er de for det meste shamanister.

## Referanser
Tour des Alpes-Maritimes et du Var

**Tour des Alpes-Maritimes et du Var** (tidligere **Tour du Haut Var**) er et landeveisritt på sykkel i departementet Var i Provence i Frankrike. Rittet går i februar måned, lenge før syklistene er antatt å være i sin beste form. 
 
Rittet gikk første gang i 1969. Joop Zoetemelk har vunnet rittet tre ganger, i 1973, 1979 og 1983. Opprinnelig var det et endagsritt over 197 km langt i en svært kupert løype.  Både start og mål var i byen Draguignan. Fra 2008 går rittet over to etapper. 

## Vinnere

## Referanser


## Eksterne lenker
*
Ringkollstua

**Ringkollstua** (607 moh.) er ei turisthytte og et serveringssted i Nordmarka. Den ligger oppunder Ringkollen på Krokskogen, i Ringerike kommune. Dagens hytte ble bygd i 1993, men den opprinnelige Ringkollstua sto ferdig alt i 1895. 

## Gamle Ringkollstua
Den opprinnelige Ringkollstua, også kalt «Turisten», sto omtrent der Ringkollkapellet står i dag. Den het opprinnelig *Ringkollen Turisthotell*. Byggingen var en følge av etableringen av Hønefoss og Omegn Turistforening (nå DNT Ringerike) i 1893. Foreningen kjøpte ei seterløkke i 1894, på det stedet som gikk under navnet «Gjermundbo seter», og året etter ble den første hytta satt opp. Det offisielle navnet var «Ringkollen Turisthotell», men den fikk raskt tilnavnet «Turisten». Bygningsmassen ble bygd ut i flere omganger, og ble etter hvert både til overnattingssted og kafé. I 1948/1949 kjøpte Skiforeningen Ringkollstua.

## Brann og gjenoppbygging
Høsten 1970 brant Ringkollstua ned til grunnen. Først i 1976 ble branntomta ryddet, og det ble etterhvert besluttet å bygge et kapell på branntomta. Ringkollkapellet ble bygd i 1982, men den nye Ringkollstua ble ikke bygd før i 1993, der den står i dag.

## Dagens situasjon
Ringkollstua eies av Ringkollstua AS, hvor Ringerike kommune har alle aksjer. 

Våren 2007 varslet styret i driftsselskapet at de måtte legge ned driften, fordi det ikke var mulig å drive lønnsomt. De stengte derfor 1. juni 2007. 

For å kunne drive lønnsomt ønsket styret å bygge ut med inntil 7 nye hytter, for å kunne håndtere overnattingsgjester, og dermed andre typer arrangementer. Reguleringsplan tillot ikke en slik utbygging. Ringerike kommune sendte ut et forslag til ny reguleringsplan for Ringkollen til høring 2. mai 2007, et forslag både Buskerud fylkeskommune og Miljøverndepartementet kom med innsigelser på. Kommunestyret vedtok til tross for innsigelsene 21. juni 2007 en ny reguleringsplan for Ringkollen, der de åpnet for utbygging av Ringkollstua. Dette vedtaket leverte fylkeskommunen innsigelser på til Miljøverndepartementet, noe de fikk støtte for der i februar 2008. 

Ringkollstua sto pr. februar 2008 stengt. Det ble søkt etter andre løsninger, bl.a. i samarbeid med Miljøverndepartementet, for å sikre driften videre. Miljøvernminister Erik Solheim bekreftet 15. februar 2008 at også Miljøverndepartementet ønsket at Ringkollstua ble opprettholdt som et tilbud til allmennheten.

Ringkollstua driftes i 2017 av Fossen Friluft.

## Referanser


## Eksterne lenker
* Bilder av Ringkollen Turisthotell hos Byarkivet, Oslo kommune
Arhat

**Arahant** er i buddhismen en person som har blitt fullt opplyst (Buddha).

En arahant er en som har oppnådd det høyeste nivået en elev av Buddha kan nå. En Arahant er en som ikke kommer tilbake, i den betydning at han/hun ikke blir født igjen. Man er en arahant fra man har blitt opplyst til man dør. Arahantene gir inspirasjon til etterfølgelse, og er de best kvalifiserte til å hjelpe andre på veien til Nirvana. Arahata-magga-phala er den fjerde og siste av de fire opplysningsnivåene. En arahant har blitt kvitt uvitenhet, hat og begjær. Alle de 10 Samyojana'ene eller båndene som binder oss til verden er skåret over. Hvis en legmann når arahata-magga-phala, vil han/hun måtte bli ordinert munk/nonne innen 7-dager, ellers vil vedkommende dø og oppnå endelig Nirvana.

## Kilder
*Rhys Davids, T.W. & William Stede (red.): *The Pali Text Society’s Pali–English Dictionary*
Jeffrey Lewis

**Jeffrey Lewis** (født 20. november 1975 i New York City) er en amerikansk anti-folk-sanger/låtskriver og tegneserietegner.
Han har anerkjent flere av sine musikalske inspirasjonskilder i sanger som «Williamsburg Will Oldham Horror», «The History of The Fall» og «The Chelsea Hotel Oral Sex Song» som handler om en sang av Leonard Cohen. Lewis' tekster er komplekse og beleste, og kombinerer ofte et nihilistisk verdenssyn med håpefulle budskap og skarpt vidd.
Lewis vokste opp på Manhattans østkant, noe som også vises i tekstene.

Han har opptrådt og samarbeidet med bl.a. Kimya Dawson fra The Moldy Peaches. Noen av tegningene hans finnes i omsaget til CD-utgivelsene hans.

## Referanser


## Eksterne lenker
* 
* 
*
Mathilde Malling Hauschultz

**Mathilde Johanne Malling Hauschultz** (1885–1929) var en dansk overrettssakfører og politiker (K).

Hun var en av de fire kvinnene som fikk plass på Folketinget i 1918, etter at Grunnloven ble endret i 1915 for å tillate kvinner å stille til Folketingsvalg. De andre tre var Karen Ankersted, Helga Larsen og Elna Munch. Hauschultz representerte Det Konservative Folkeparti, før 1915 kjent som Højre. Hun var også en av Danmarks første kvinnelige sakførere, og hun grunnla i 1914 den første partipolitiske kvinneforeningen i landet, Danske Kvinders Konservative Forening (DKKF).

Hun døde av hjerneblødning. 

## Referanser


## Kilder
* Dansk Kvindebiografisk Leksikon – Mathilde Malling Hauschultz
Gylandstunnelen

**Gylandstunnelen** er en jernbanetunnel som er  meter lang. Den ligger på Sørlandsbanen mellom Storekvina og Gyland stasjoner.

Tunnelen er den 3. lengste på Sørlandsbanen og den 9. lengste jernbanetunnelen i Norge. Den ble åpnet i 1943 da Sørlandsbanen ble åpnet på strekningen frem til Moi. Største tillatte hastighet er 130 km/t.

## Referanser
Arsenal WFC

**Arsenal Women Football Club** (grunnlagt 1987) er en engelsk fotballklubb for kvinner, og er blant de mestvinnende siden FA startet med kvinner i 1970. 

Klubben ble startet av Vic Akers (født 1946) i 1987 under navnet **Arsenal Ladies FC**, og som en del av herreklubben Arsenal FC i London. Akers var manager i 22 år frem til 2009, før han tiltrådte som klubbens president.  Frem til omkring 2002 var klubben et amatørlag.

I sesongen 2006/07 vant klubben samtlige av de tre store nasjonale turneringene for kvinner i England, i tillegg til Mesterligaen i fotball for kvinner 2006/2007 da de slo det svenske laget Umeå IK. Klubben gjentok de tre nasjonale titlene («The treble») i 2007/08 og 2008/09. En av klubbens mest markante spillere har vært kapteinen Faye White som spilte 300 kamper mellom 1997 og 2013.

Klubben spiller sine hjemmekamper på en liten bane som heter Meadow Park, et par mil utenfor London, i Borehamwood i Hertfordshire. 

I 2017 skiftet klubben navn til **Arsenal Women FC**.

## Spillerstall
*oppdatert 13. august 2024*

 

 

## Meritter
*FA Women's Premier League, toppdivisjon fra 1992 til 2010.
**Opprykk i 1992.  Vinner 1993, 1995, 1997, 2001–02 og 2004–10 (12 seiere).
*FA Women's Super League, toppdivisjon fra 2011.
**Vinner 2011, 2012 og 2018/19 
*FA Women's Cup (startet 1971)
**Vinner 1993, 1995, 1998–99, 2001, 2004, 2006–09, 2013–14, 2015–16 (14 seiere).
*FA Women's Premier League Cup (startet 1991, Arsenal deltok til og med 2010)
**Vinner 1992–94, 1998–2001, 2005, 2007, 2009 (10 seiere)
*FA WSL Cup (startet 2011)
**Vinner 2011–13, 2015 og 2018 (5 seiere)
*Vinner av Mesterligaen i fotball for kvinner 2006/2007

## Referanser


## Eksterne lenker
* http://www.arsenalladies.com/  Egen hjemmeside
* http://www.arsenal.com/ladies Hjemmeside hos gutta
Jens Gustav Bang

**Jens Gustav Bang** (født 26. september 1871 i Store Heddinge, død 31. januar 1915 i Hornbæk) var en dansk politiker.

Han studerte historie ved Københavns Universitet, der han møtte Nina Bang, som senere skulle bli hans kone. De var begge aktive medlemmer av *Studentersamfundet*, der de lærte om Marxismen. De meldte seg begge inn i partiet Socialdemokratiet ca. 1897. Bang studerte videre etter historiestudiet, og ble dr. phil. i 1897. 

Fra 1901 satt han i Socialdemokratiets hovedstyre, og fra 1910 satt han på Folketinget. 

Han døde på «Dr. Bronniches Klinik» i Hornbæk under et rekreasjonsopphold, der han pådro seg lungebetennelse.

## Referanser
Lise Simms

**Elisabeth Caroline «Lise» Simms** (født 17. mars 1967) er en amerikansk skuespiller, sanger og danser. Hun spilte Barbara Diffy i Disney Channel-serien *[[Phil fra fremtiden]]* (2004–2006).

## Film
* *[[Perry Mason: The Case of the Heartbroken Bride]]* (1992) – gjest
* *[[The Dentist]]* (1996) – Paula Roberts
* *[[The Omega Code]]* (1999) – talkshow-reporter
* *[[Star Trek: Away Team]]* (2001) – T'Andoria
* *[[Dragonfly (film)|Dragonfly]]* (2002) – nefrologisykepleier
* *[[Suits on the Loose (film)|Suits on the Loose]]* (2006) – Christine
* *[[Snow Buddies ]]*(2008)

## Fjernsyn
* *[[Sunset Beach]]* (1997) – sykepleier Kathy Baker (1998)
* *[[The Young and the Restless]]* (1973) – Connie Wayne (1999)
* *[[Area (TV series)|Area]]* (2002) – seg selv
* *[[Phil fra fremtiden]]* (2004–2006) – Barbara Diffy
* *[[Express Yourself (TV series)|Express Yourself]]* (2001–2006) – seg selv (2004–05)
* *[[Desperate Spaces (HGTV series)]] (2008) – seg selv*

### Gjesteroller
* *[[ER (TV series)|ER]]* (2006) – Emcee
* *[[Night Stalker (TV series)|Night Stalker]]* (2005) – fjernsynsreporter
* *[[Quintuplets]]* (2004) – Coach Allison
* *[[Dragnet (series)|Dragnet]]*  (2003) – Brenda
* *[[My Wife and Kids]]* (2003) – flyvertinne
* *[[Birds of Prey (TV series)|Birds of Prey]]* (2002) – detektiv Grace Tanner
* *[[Nikki (TV series)|Nikki]]* (2001) – Stephanie
* *[[The Geena Davis Show]]* (2000) – Natalie
* *[[Opposite Sex]]* (2000) – Phils mor
* *[[Ladies Man (TV series)|Ladies Man]]* (2000) – Shirl Henderson
* *[[Veronica's Closet]]* (2000) – yogainstruktør
* *[[Providence (TV series)|Providence]]* (1999) – Shelly
* *[[Venner for livet]]*  (1999) – Kara
* *[[The Pretender (TV series)|The Pretender]]* (1998) – reporter
* *[[Star Trek: Voyager]]* (1997) – Annoraxs kone
* *[[3rd Rock from the Sun]]* (1997) – Gabby
* *[[Sisters (TV series)|Sisters]]* (1996) – reporter
* *Maybe This Time* (1996) – Suzi
* *[[Ellen (TV series)|Ellen]]* (1995) – Lesly
* *[[MADtv]]* (1995) – leder nr. 2
* *[[Love & War]]* (1995) – kunde nr. 1

## Referanser


## Eksterne lenker
*
Orklafondet

**Orklafondet** er et fond etablert i 1987 som skal være et verktøy for fagforeningene og understøtte bedriftsdemokratiet innenfor entreprenørbransjen. Styremedlemmene i Orklafondet er Jens P. Heyerdahl og fagforeningsrepresentanter fra Veidekke, Fellesforbundet og Norsk Arbeidsmandsforbund.

## Referanser
FIG (andre betydninger)

**FIG** kan peke på:
* Fédération internationale de gymnastique - Det internasjonale turnforbundet
* Fredsinnsatsgruppen i Sivilforsvaret
Camp David-forhandlingene 2000

**Camp David-forhandlingene** i juli 2000 var et toppmøte med fredsforhandlinger mellom USAs president Bill Clinton, Israels statsminister Ehud Barak, og formann for Den palestinske selvstyremyndigheten, Yasir Arafat. Det endte i et mislykket forsøk på å forhandle frem en «endelig statusavtale» i Israel–Palestina-konflikten.

## Se også
* Camp David-avtalen
* Camp David

## Referanser
Bar mitsva

**Bar mitsva** er er betegnelsen på en jødisk gutt som etter å ha fylt 13 år, pluss en dag, blir et fullverdig medlem av det jødiske fellesskapet.

Bar mitsva betyr «paktsønn» eller «forpliktelsens sønn», og de er dermed forpliktet til å overholde forbud og påbud fra Toraen, for eksempel å tenne *Shabbat*-lys eller be tre ganger daglig.

For jenter er den tilsvarende betegnelsen bat mitsva. 

## Markering
Bar mitsva markeres i synagogen hvor gutten leser fra Tora-rullene under en gudstjeneste. Å feire sin bar mitsva er blant de tradisjonene som overholdes av de aller fleste jøder, uavhengig av hvor religiøs man er.

Seremonien holdes ofte på den første sabbaten etter guttens fødselsdag. Bar mitsva-gutten blir kalt opp for å lese høyt foran hele forsamlingen i synagogen, og ofte er dette første gangen gutten bruker tefillin, to bønneremmer med lærbokser som inneholder hellige bønner. De to boksene festes med remmene på den ene overarmen og på pannen. Før en bar mitsva går jødiske gutter igjennom en opplæring sammen med en rabbiner hvor de trener på å lese fra toraen. Her lærer de også om jødisk tradisjon og tekster fra Tanakh.

Gutten blir kalt opp for å lese høyt foran hele forsamlingen i synagogen, og ofte er dette første gangen gutten bruker tefillin, to bønneremmer med lærbokser som inneholder hellige bønner. De to boksene festes med remmene på den ene overarmen og på pannen. Før en bar mitsva går jødiske gutter igjennom en opplæring sammen med en rabbiner hvor de trener på å lese fra toraen. Her lærer de også om jødisk tradisjon og tekster fra Tanakh.

De fleste feirer det i synagogen, men det er også mange som gjør det ved klagemuren i Jerusalem.

Dagen markeres gjerne med en stor fest for venner og familie, og symboliserer at gutten nå har blitt «voksen».

## Referanser


## Se også
* Bat mitsva
Erling Lars Dale

**Erling Lars Dale** (født 12. mars 1946 i Ulvik i Hardanger, død 25. september 2011 i Kongsvinger) var en norsk professor i pedagogikk ved Pedagogisk Forskningsinstitutt ved Universitetet i Oslo (UiO). 

Dale tok magistergrad i pedagogikk i 1974, ble tilsluttet instituttet i 1976, tok doktorgrad i 1987 og ble professor i 1995. Han har vært særlig opptatt av didaktikk, pedagogiske grunnlagsproblemer, skoleutvikling og -vurdering, lærerrollen og yrkesetikk.

## Bibliografi
* Pedagogisk profesjonalitet 1989
* Den profesjonelle skole 1993
* *Vygotsky i pedagogikken*. 1996.
* *Etikk for pedagogisk profesjonalitet*. 1997.
* Etikk med pedagogisk profesjonalitet, Ad Notam. Gyldendal 1999 ISBN 82-417-1012-7 (Originalens tittel: Pædagogikk og professionalitet, Forlaget Klim 1998, Danmark)
* *Om utdanning*. Gyldendal 2001. ISBN 9788205299115 
* *Differensiering og tilpasning i grunnopplæringen – Rom for alle – blikk for den enkelte*. 2003. (medforfatter Jarl Inge Wærness) ISBN 9788202233044
* *Oppdragelse i det refleksivt moderne*. Gyldendal 2006. ISBN 9788205351066 
* *Vurdering og læring i en elevaktiv skole*. Universitetsforlaget 2006. (medforfatter Jarl Inge Wærness) ISBN 9788215009155
* *Utdanningsledelse*. 2006.
* *Kunnskapsregimer i pedagogikk og utdanningsvitenskap*. Abstrakt forlag 2005. ISBN 827935-193-0
* *På vei mot Kunnskapsløftet* (sammen med Halvard Hølleland). 2007.
* *Fellesskolen – reproduksjon av sosial ulikhet*. Cappelen 2008. ISBN 978-82-02-29047-4
* *Fellesskolen – skolefaglig læring for alle*. Cappelen 2008. ISBN 978-82-02-28362-9
* Kunnskapsløftet - På vei mot felles kvalitetsansvar? Universitetsforlaget 2010 ISBN 978-82-15-01621-4
* *Utdanningsvitenskap og pedagogikk*. Gyldendal 2011. ISBN 9788205400245

## Referanser

## Eksterne lenker

* Presentasjon ved UiO
Parameterfremstilling

En **parameterfremstilling** av en geometrisk figur er en måte å representere figuren ved hjelp av parametre. For en kurve kan man benytte dens buelengde som gir en **naturlig parametrisering** med mange matematiske fordeler.   

## Todimensjonale eksempler

Parabelen, altså grafen til funksjonen f(x)=x^2, har en parameterframstilling med den frie parameteren *t* gitt ved:
:\begin{cases} x = t \\ y = t^2 \end{cases}

Et annet eksempel er sirkelen, som kan parametriseres slik:
:\begin{cases}x = \sin(t) \\ y = \cos(t)\end{cases}
For *t* i intervallet [0,2\pi).

## Tredimensjonalt eksempel

 **Helixen**, som er en figur som ser ut som en springfjær, kan parametriseres på følgende måte (her er *x,y,z* koordinater for det tredimensjonale Euklidske rommet):
:\begin{cases}x = \sin(t) \\ y = \cos(t) \\ z = t\end{cases}

## Flateeksempel
Torusen er et eksempel på en todimensjonal flate som kan parametriseres. Siden flaten er todimensjonal, trenger vi to variable. Vi kaller dem *u,v*. En parameterframstilling for torusen er da gitt ved:
:\begin{cases}x = (2+\cos v)\cos u \\ y = (2+\cos v)\sin u \\ z = r \sin u\end{cases}
hvor parametrene *u,v* begge ligger i intervallet [0,2\pi).

## Se også
* Kurver
Tsarens kurér

:*For den franske miniserien fra 1975, se [[Tsarens kurér (TV-serie)]]*

***Tsarens kurér*** (originaltittel: *Michel Strogoff*) er en roman skrevet av Jules Verne og utgitt i 1876. Den handler om unge Mikhail Strogoff, som er kurér for tsar Alexander II av Russland, og hans ferd gjennom Sibir for å varsle tsarens bror storfyrsten om tatarenes felttog i Sibir.

Boken har blitt filmatisert flere ganger.

## Handling
Michael Strogoff, 30 år gammel fra Omsk, arbeider som kurer for tsar Alexander II av Russland. Men Feofar Khan ansporer til opprør og klarer å skille Russlands fjerne østen fra resten av det russiske fastlandet, og ødelegger telegraflinjene. Opprørere omringer også byen Irkutsk. Strogoff blir derfor sendt til Irkutsk for å advare tsarens bror om forræderen Ivan Ogareff, en tidligere oberst, som tidligere ble degradert og forvist - og som nå ønsker hevn mot den keiserlige familien. Obersten har til hensikt å vinne brorens tillit, og deretter forråde ham til tatarer.

Underveis til Irkutsk møter han også Nadia Fedor, datter av en politisk fange som har havnet i eksil, Basil Fedor, og Nadia har fått tillatelse til å slutte seg til sin far i eksil i Irkutskområdet. Michael, hans mor og Nadia blir etter hvert tatt til fange av tatarstyrkene, sammen med tusenvis av andre russere. Gjengen må deretter forsøke å komme seg løs, og fortsette videre mot Irkutsk for å advare tsarens bror før det er alt for seint.

## Referanser


## Eksterne lenker
*
Ego

**Ego** er
* latin og gresk (gammelgresk ἐγώ, nygresk εγώ) for *[[jeg]]*,
og har de følgende avleda betydningene:
* alter ego, «annet jeg»
* ego (psykologi), *jeg*-et i motsetning til *det*-et og *over-jeg*-et
* egoisme, selviskhet (som etisk doktrine)
* egomani, selvopptatthet (som psykisk lidelse)
* egosentrisme, selvsentrerthet (som egenskap)
* «Ego» i populærkulturen:
** Ego (artist), norsk hip-hop artist
** Ego (Beyoncé), låt
** Ego (Elton John), låt
** Ego (Kim Wilde), låt
** ''Ego'' (Oomph!), album
** Ego (spillmotor)

Andre betydninger:
* ''Ego'' (kutlinger), vitenskapelig navn på en monotypisk fiskeslekt
Avvisningsfronten

**Avvisningsfronten** (arabisk: جبهة الرفض) var en politisk koalisjon dannet i 1974 av radikale palestinske fraksjoner som avviste tipunktsprogrammet som ble tatt i bruk av Palestinas frigjøringsorganisasjon (PLO) på dens 12. palestinske landsmøte (PNC).

## Referanser
Recco

**Recco**, ofte kalt skredrefleks, er en svensk oppfinnelse. Selve refleksen er en liten diode som kan sammenlignes med alarmbrikkene man ofte finner i butikker. Recco-refleksen reflekterer et radiosignal sendt fra en Recco-søker. Flere store alpinanlegg har Recco-søkeutstyr og mannskaper som er trent til søk. Norges Røde Kors Hjelpekorps' skredgrupper har også Recco-søkeutstyr ved ambulansehelikopter-basene i Tromsø og Ålesund og i helikopteret til Sysselmannen på Svalbard.

Recco er svært enkelt å bruke for organiserte mannskaper og gir et svært hurtig søk. Ulempen med Recco er at søkeenhetene bare finnes hos den organiserte redningstjeneste og hos noen få skipatruljer. Det kan derfor ta (for) lang tid før man blir funnet med Recco.

## Referanser


## Eksterne lenker
* Reccos hjemmeside
Shui

**Shui** (eller *Sui*, kinesisk: 水族, pinyin: *Shuǐzú*) er navnet på et av de 55 offisielt anerkjente minoritetsfolkene i Folkerepublikken Kina. Ved folketellingen i 2000 var det 406.902 av dem i Kina, og om lag 120 i Vietnam. De bor for det meste i provinsen Guizhou og i den autonome regionen Guangxi, og noen i Yunnan.

Shuiene hadde opprinnelig et eget språk som var av tai-kadai-språkene. De hadde også en egen skrift som var inspirert av kinesisk skrift. Senere gikk de fleste av dem over til å tale kinesisk.

## Språk og skrift

Folkets språk, sui, beherskes av over halvparten.

Skriftspråket (Sui: *Lel Sai3,* forenklet kinesisk: 水书, tradisjonell kinesisk: 水書, pinyin: *Shuǐshū)* er   piktografisk basert. Likesom yifolkets skrift inneholder også sui-skriften en del tegn overtatt fra kinesisk skrift. Andre tegn minner om araiske tidlige former av kinesisk.

I 2006 ble sui-skriften anerkjent som verdenskulturarv (*intangible heritage*)..

Sui-skriften er truet av å gå ut av bruk, men den kinesiske regjering forsøker å holde den i hevd.

## Referanser


## Eksterne lenker
* The Shui ethnic minority
Neckarsulm

**Neckarsulm** er en by nord i Baden-Württemberg, Tyskland, nær Stuttgart, og en del av distriktet Heilbronn. I 2004 hadde Neckarsulm 27&nbsp;296 innbyggere.

Elvene Neckar og Sulm går sammen der, derav navnet, som ofte er misforstått eller galt uttalt som «Neckars Ulm». Navnet har ingen sammenheng med byen Ulm, som ligger ved elven Donau.

Både det tidligere NSU Motorenwerke AG (som er kjøpt opp av Audi), quattro GmbH og Lidls hovedkvarter ligger i byen. 

Neckarsulm er også berømt for å være på førsteplass i den tyske Solarbundesliga (byer med mer enn 10,000 inngyggere), en konkurranse om fornybare energikilder.


Fil:Neckarsulm PartnerStaedte.jpg|Skilt som forteller om tvillingbyer i Neckarsulm
Fil:Neckarsulm_Stadtkirche.jpg|St. Dionysius-kirken
Fil:Neckarsulm_Zweiradmuseum.jpg|Den tyske ordens slott, *Deutschordensschloss*
Fil:Neckarsulm_Weinberge.JPG|Vingårder på Scheuerberg-fjellet


## Bygninger og konstruksjoner
* Den tyske ordens slott med Deutsches Zweirad- und NSU-Museum
* TDS’ kontorbygning
* Obereisesheim-radiosenderen

## Tvillingbyer
*  Carmaux, Frankrike
*  Bordighera, Italia
*  Grenchen, Sveits
*  Zschopau, Tyskland
*  Budakeszi, Ungarn

## Eksterne lenker
*
Yabaolu

**Yabaolu** (kinesisk: 雅宝路; pinyin: *Yǎbǎolù*) i Beijing i Kina, uoffisielt omtalt som **Russlandsbyen** (*Russiatown*) hva særlig gjelder den nordlige delen, er et nabolag der borgerne for det meste er russiske handelsfolk fra Sibir. Som mange andre etniske enklaver har den utviklet en særegen kultur. Fokus for nabolaget er et stort marked. Her er skiltene for det meste på russisk og skrevet med kyrillisk skrift. 

## Referanser
ABG Sundal Collier

**ABG Sundal Collier** er et norsk finansselskap som er notert på Oslo Børs med ticker ABG. Foruten kontor i Norge har ABG Sundal Collier kontorer i Sverige, Danmark, Storbritannia, USA og Tyskland.

Selskapet er delt i to deler:
*Markets (aksjer, obligasjoner, valuta)
*Corporate Finance

Firmaet ble etablert i 2001 som en sammenslåing av det norske meglerhuset *Sundal Collier* og det svenske *ABG Securities*. Dette firmaet (etablert 1997) besto av Klas Andersson, Anders Bråtenius og Michael Grundberg. Det norske ansatteide firmaet besto av Dagfinn Sundal (født 1946) og Jan Petter Collier (født 1950), og hadde et rent norsk fokus som hadde gitt store gevinster. Fusjonen med ABG, som hadde dårlig avkastning og en stor stab med utenlandskontorer, ga det norske firmaet tilgang til utenlandske nettverk.

## Referanser


## Eksterne lenker
* 
* 
*
Per Stavem

**Per Johan Stavem** (født 1. mars 1926 i Sortland, senere bosatt i Bærum, død 24. september 2006 i Oslo) var en norsk lege, flyger og friidrettsutøver.

## Biografi
Per Stavem var født og vokste opp i Sigerfjord i Sortland. I 1942 flyktet han til Göteborg, og derfra via Færøyene til England. I England utdannet han seg til flyger ved Flyvåpenets flyskole (uteksaminert oktober 1944), og var jagerflyger til 1951. Mens han jobbet som flyger, studerte han medisin, og han ble cand.med i 1952 og dr.med i 1966. Han var spesialist i indremedisin (1965) og blodsykdommer (1986). Fra 1966 til 1995 var han assistentlege, dosent, overlege og professor ved hematologisk seksjon på Rikshospitalet.

Stavem var opptatt av språk, og som pensjonist ga han ut to diktsamlinger på eget forlag.

Per Stavem engasjerte seg i den såkalte Rødseth-saken, der han mente at Therese Rødseth led av en sjelden sykdom og ikke var blitt mishandlet.

## Idrettsutøver
Stavem representerte Stabæk IF. Han deltok i OL i London i 1948, der han ble nummer elleve i tikamp med 6151 poeng. I OL i Helsingfors i 1952 ble han nummer åtte i kulestøt med 16,02 meter i finalen, og nummer 16 i diskos med 46,00 meter. Han ble norsk mester i kulestøt i 1951 og 1952, og i lengde uten tilløp i 1952. Stavems personlige rekord i diskos var 47,49 meter, satt i Helsingfors i september 1951. Hans personlige rekord i kulestøt var 16,02 meter, som han kastet i OL i 1952. Det var også norsk rekord, og Stavem ble med dette første nordmann som klarte 16 m i kulestøt. Per Stavem var aktiv i veteranklasser helt fram til han døde.

## Utgivelser
* *Ubevisst grammatikk – belyst av læredikt og aforrim* (2003) (dikt, hefte)
* *Vers om liv i land med lov* (2004) (dikt)

## Referanser


## Eksterne lenker
* 
* Tidsskrift for Den norske lægeforening: Minneord (nr. 22, 16. november 2006)
* Tidsskrift for Den norske lægeforening: Lyrisk legekunst (nr. 7, 1. april 2004)
* Tidsskrift for Den norske lægeforening: Aforrim og aforrytmer (nr. 10, 15. mai 2003)
* Tidsskrift for Den norske lægeforening: Hematolog med språklig åre (nr. 30/2002)
* NRK: Vers om liv (25. januar 2008)
Papillon

**Papillon** (fransk for «sommerfugl» kan referere til:
* ''Papillon'' (bok), selvbiografi skrevet av Henri Charrière om hans tid som fange i en straffekoloni på Fransk Guyana, utgitt 1969
** ''Papillon'' (film), en amerikansk film fra 1973 basert på selvbiografien
** ''Papillon'' (2017 film), en amerikansk film fra 2017 basert på selvbiografien og filmen fra 1973
* ''Le Papillon'', en fransk film
* ''Papillon'' (ballett), en viktig romantisk ballett fra 1860
* Papillon (hund), en hunderase karaktisert ved en liten kropp, store ører og høy hurtighet
* Papillon (hest), en berømt rasehest, best kjent fra Grand National i 2000
* *[[Papillons]]*, en serie av danser av Robert Schumann
* «Papillon» (Rilo Kiley), sang fra 1999 av Rilo Kiley på albumet The Initial Friend E.P.
* ''Papillon'' (album), album utgitt i 2001 av Shimatani Hitomi
* «Papillon» (Shimatani Hitomi), sang fra 2001 av Shimatani Hitomi
* «Papillon» (Stratovarius), sang fra 2003 av Stratovarius på albumet *[[Elements, Pt. 1]]*
* *[[Papillon -hana to chou-]]*, en mangaserie av Ueda Miwa
Fokino

**Fokino** kan vise til:

*Fokino (Brjansk oblast) – en by i Brjansk oblast i Russland
*Fokino (Primorskij kraj) – en lukket by i Primorskij kraj i Russland